**Վալդես թերակղզի** (իսպ.՝ Península Valdés), թերակղզի Արգենտինայում, որի ափերը ողողում են Ատլանտյան օվկիանոսի ջրերը։ Վարչականորեն ներառված է Արգենտինայի Հանրապետության Չուբուտի երկրամասի կազմի մեջ։ Ընդհանուր տարածքը կազմում է 3625 քառակուսի կմ։

1999 թվականին ներառվել է Արգենտինայում ՅՈւՆԵՍԿՕ-ի Համաշխարհային ժառանգության օբյեկտների ցանկում որպես բնական արգելավայր։ Համարվում է Հարավային Ամերիկայի ամենացածր կետը՝ -40 մետր ցուցանիշով։

Աշխարհագրություն
----------------

Արգենտինայի արևմուտքում գտնվող Վալդես թերակղզին երք կողմերից ընկղմված է Ատլանտյան օվկիանոսի ջրերի մեջ։ Թերակղզու տարածքում խոշոր բնակավայրեր գոյություն չունեն։ Վալդեսի շրջակայքում գտնվող նշանավոր քաղաքներից է Պուերտո Մադրին, իսկ առհասարակ, թերակղզու վրա ընկած ամենախոշոր բնակավայրը Պուերտո Պիրամիդես փոքրիկ ավանն է։

Ընդհանրապես, կղզու հիմնական հարթավայրերն օգտագործվում են ոչխարներին և այլ անասուններին արածացնելու նպատակներով։

Թերակղզու տարածքը նշանավորվում է աղի լճերի առատությամբ։ Այս լճերից մեկը գտնվում է ծովի մակարդակից մինչև 40 մետր խորության վրա և համարվում է Արգենտինայի և ամբողջ Հարավային Ամերիկա մայրցամաքի ամենացածր իջվածքը։

Կենդանական աշխարհ
-----------------

Վալդես թերակղզու ափամերձ հատվածը նշանավորվում է ծովային կաթնասունների աննախադեպ առատությամբ։ Այդ թվին են պատկանում հարավային ծովառյուծները, ծովափղերը և փոկերը։ Հարավային հարթ կետերի կարելի է հանդիպել Գոլֆո Նուեբոյում և Գոլֆո Սան Խոսեում։ Վերջիններս համարվում են մայրցամաքային Պատագոնիայի և Վալդես թերակղզու ցամաքային հատվածի բաժանարար սահմանը։

Բեղավոր կետերը տեսանելի միջին խորություններին մոտենում են մայիս-դեկտեմբեր ամիսներին՝ հիմնականում կաթնասունների ծննդաբերության շրջանում։ Դա պայմանավորված է այն հանգամանքով, որ Վալդես թերակղզու ափամերձ հատվածներում ջուրը համեմատականորեն ավելի խաղաղ ու հանգիստ է։

Թերակղզու ցամաքային հատվածում տարածված են նանդու ջայլամներ, հարավամերիկյան ուղտայծեր, հարավամերիկյան գորշ աղվեսներ, զրահակիրներ և պատագոնական մարաներ։ Թերակղզում բնակվում են նաև թռչունների մեծ կենսաբազմազանություն։ Միջին հաշվարկներով Վալդես թերակղզում տարածված են 181 տեսակի թռչուններ, որոնցից 66-ը՝ բնաշխարհիկ չեն (սեզոնային բնակություն)։

Պատկերասրահ
-----------

* 
* 
* 
* 
* 
* 
* 
*

Տես նաև
-------

* Հարավային Ամերիկա
* Պատագոնիա

Ծանոթագրություններ
------------------

1. ↑  «Վալդես թերակղզու երկրաբանական հետազոտություններն ու կլիմայական պայմանները» (PDF) (Spanish). Secretaría de Ambiente. Արխիվացված է օրիգինալից (PDF) 2016 թ․ մարտի 21-ին. Վերցված է 2015 թ․ հոկտեմբերի 10-ին.`{{cite web}}`: CS1 սպաս․ չճանաչված լեզու (link)
2. ↑  «Վալդես թերակղզու բնաշխարհը». Վերցված է 2018 թ․ ապրիլի 25-ին.

Արտաքին հղումներ
----------------

* «Չիլի-Արգենտինա 2000․ Վալդես թերակղզի». caracara.org. 2000. Վերցված է 2010 թ․ փետրվարի 1-ին.
* «Պուերտո Պիրամիդես (բնակավայրի պաշտոնական կայքը)» (իսպաներեն). Վերցված է 2010 թ․ փետրվարի 1-ին.
* «Աշխարհագրական հետազոտություններ՝ Պատագոնիա». Վերցված է 2010 թ․ փետրվարի 1-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վալդես (թերակղզի)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ կատալոնական |
|  |
| Չափորոշչային վերահսկողություն | BNF: 137346121 · LCCN: sh87007518 · NKC: ge579407 · SUDOC: 146171195 · VIAF: 315129738 · WorldCat VIAF: 315129738 |

 |

|  |
| --- |
| 
  **Արգենտինա**   **Աշխարհագրություն**   **Համաշխարհային ժառանգություն**
 |

|  |  |  |  |
| --- | --- | --- | --- |
| 

| * դ
* ք
* խ
ՅՈւՆԵՍԿՕ Համաշխարհային ժառանգությունն Արգենտինայում Արգենտինա |
| --- |
|  |
|  Հիսուսի միաբանությունները գուրարանի հնդկացիների երկրում (Սանտա Անա, Սանտա Մարիա լա Մայոր, Նուեստրա Սենյորա դե Լորետո, Սան Իգնասիո Մինի) • Իգնուասու ազգային պարկ • Կուեվա դե լաս Մանոս • Վալդես թերակղզի • Իսչիգուալաստո և Տալամպայա • Կորդովայի ճիզվիտական թաղամաս և միաբանություն • Կեբրադա դե Ումաուակա • Ինկերի ճանապարհներ |

 |